cyanic-selkie/wikianc huggingface dataset:
রবি বিষ্ণুই
শৈশব জীবন
রবি বিষ্ণই'র জন্ম ও বেড়ে উঠেছেন রাজস্থানের যোধপুরে। পশ্চিম রাজস্থানে ক্রিকেট সংস্কৃতি ও পর্যাপ্ত সুযোগ সুবিধা না থাকায়, সে তার বন্ধুদের সাথে নিয়ে দুই জন কোচের সহযোগিতায় স্পার্টান নামক ক্রিকেট একাডেমী গড়ে তোলেন, যেখানে তারা কঠোর পরিশ্রম করতো তাদের অর্থনৈতিক সমস্যাকে কাঠিয়ে উঠে অনুশীলনকে চালিয়ে রাখার জন্য। তিনি অনূর্ধ্ব-১৬ ট্রায়াল থেকে একবার ও অনূর্ধ্ব-১৯ ট্রায়াল থেকে দুইবার নির্বাচক কর্তৃক তিরস্কৃত হয়েছেন এবং তার কোচগন নির্বাচকদেরকে তাকে আরেকবার সুযোগ দেয়ার অনুরোধ করার পর শেষ পর্যন্ত রাজস্থান অনূর্ধ্ব-১৯ স্কোয়াডে স্থান পায়। ২০১৮ সালের মার্চে রাজস্থান রয়্যালস তাকে নেট বোলার হিসাবে দলে ডাকে।
ঘটোয়া ক্রিকেট
২০১৯ সালের ২১ ফেব্রুয়ারি ২০১৮-১৯ সৈয়দ মুস্তাক আলী ট্রফি প্রতিযোগিতায় রাজস্থান ক্রিকেট দলের হয়ে টুয়েন্টি২০ ক্রিকেটে অভিষেক করেন। একই বছরের ২৭ সেপ্টেম্বর রাজস্থানের হয়ে ২০১৯-২০ বিজয় হাজারে ট্রফি প্রতিযোগিতায় লিস্ট এ ক্রিকেটে অভিষেক হয়। ২০১৯ এর অক্টোবরে, ২০১৯-২০ দেওধর ট্রফি প্রতিযোগিতার জন্য ভারত এ দলের স্কোয়াডে অন্তর্ভুক্ত করা হয়।
আইপিএল
২০১৯ এর ডিসেম্বরে, ২০২০ ইন্ডিয়ান প্রিমিয়ার লীগ প্রতিযোগিতার পূর্বে ২০২০ আইপিএল নিলামে তাকে কিংস এলেভেন পাঞ্জাব কর্তৃক কিনে নেয়। ২০ ডিসেম্বর ২০২০, দিল্লি ক্যাপিটালস-এর বিপরীতে বিষ্ণই আইপিএলে অভিষেক করে এবং আইপিএলে তার প্রথম শিকার হন ঋষভ পন্ত, চার ওভার শেষে তার বোলিং চিত্র দাড়ায় ১/২২, কিন্তু ম্যাচ শেষে তার দল পরাজিত হয়। আইপিএল মৌসুম শেষে তার সংগ্রহ ছিল ১২ উইকেট এবং ইমার্জিং প্লেয়ার পুরস্কারের জন্য মনোনীত হয়েছিলেন।
২০২২ এর ফেব্রুয়ারতি, ২০২২ ইন্ডিয়ান প্রিমিয়ার লিগ প্রতিযোগিতার পূর্বে, বিষ্ণুইকে নতুন ফ্র্যাঞ্চাইজ লখনউ সুপার জায়ান্টস খসড়া তালিকাভূক্ত করে।
অনূর্ধ্ব-১৯ বিশ্বকাপ
২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য তাকে ভারতের স্কোয়াডে অন্তর্ভুক্ত করা হয়। ২১ জানুয়ারি ২০২০, জাপানের বিপক্ষে ভারতের খেলায় কোন রান না দিয়েই বিষ্ণই তুলে নেন ৪ উইকেট, নির্ধারিত ৮ ওভার বোলিং শেষে তার বোলিং ফিগার দাড়ায় ৫ রানের বিনিময়ে ৪ উইকেট এবং খেলায় ভারত ১০ উইকেটে জয়ী হয়, এবং বিষ্ণইকে ম্যাচ সেরা ঘোষণা করা হয়। সেরা উইকেট সংগ্রহকারী হিসাবে প্রতিযোগিতাটি সমাপ্ত করেন তিনি।
১৯৯৮ গুজরাত ঘূর্ণিঝড়
১৯৯৮ সালের গুজরাট ঘূর্ণিঝড় (যৌথ টাইফুন সতর্কীকরণ কেন্দ্র উপাধি: ০৩A ; ভারতের আবহাওয়া বিভাগ উপাধি: ARB ০২ ) একটি বিপর্যয়কর গ্রীষ্মমন্ডলীয় ঘূর্ণিঝড় ছিল যা ভারতে, বিশেষ করে গুজরাট রাজ্যে কমপক্ষে ১০,০০০ লোক মারা যায়।
আবহাওয়ার ইতিহাস
জুন মাসের ১ তারিখ  ল্যাকাডিভ দ্বীপপুঞ্জের উপর একটি নিম্নচাপ অঞ্চল তৈরি হয়। দুই দিন পরে, JTWC সিস্টেমের জন্য একটি TCFA জারি করে। কারণ আরও সুসংগঠিত হয়েছে। ৪ জুনের প্রথম দিকে, JTWC গ্রীষ্মমন্ডলীয় ঘূর্ণিঝড় 03A এর উপর তার প্রথম পরামর্শ জারি করে। প্রায় একই সময়ে, আইএমডি ডিপ্রেশন এআরবি 02 হিসাবে সিস্টেমটিকে পর্যবেক্ষণ করা শুরু করে পরে, নিম্নচাপটি গভীর নিম্নচাপে উন্নীত হয় এবং পরের দিন এটি ঘূর্ণিঝড়ে পরিণত হয়ে আরও শক্তিশালী হয়।  ছোট ঝড়টি ধীরে ধীরে পশ্চিম দিকে সরে যায় এবং বাতাসের বেগ বাড়তে শুরু করার সাথে সাথে দুর্বল হয়ে পড়ে। সেদিনের পর ঝড়টি গ্রীষ্মমন্ডলীয় ঝড়ের তীব্রতার নিচে দুর্বল হয়ে পড়ে এবং প্রাথমিক চূড়ান্ত পরামর্শ জারি করা হয়। যাইহোক, সিস্টেমটি পুনর্গঠন করা হয় এবং পরের দিন পরামর্শগুলি আবার শুরু হয়। ঘূর্ণিঝড়টি উত্তর-পশ্চিম দিকে অগ্রসর হওয়ার সাথে সাথে ধীরে ধীরে তীব্র হতে থাকে।
প্রভাব ও ক্ষয়ক্ষতি
এ ঘূর্ণিঝড়ের প্রভাবে উপকূলীয় এলাকায় প্রায় ১৬ ফুট জলোচ্ছ্বাস হয়েছিল। ফলে উপকূলের ঘরবাড়ি ও লবণের খনি ধ্বংস হয়ে যায়। ঘূর্ণিঝড়ের প্রভাবে অন্তত ১০ হাজারের অধিক মানুষের প্রাণহানী হয়।
উবার কাপ
উবার কাপ বা বিশ্ব মহিলা দলীয় ব্যাডমিন্টন চ্যাম্পিয়নশিপ হল জাতীয় মহিলা ব্যাডমিন্টন দলগুলির মধ্যে অনুষ্ঠিত আন্তর্জাতিক প্রতিযোগিতা। প্রাক্তন ব্রিটিশ ব্যাডমিন্টন খেলোয়াড় বেটি উবার এই প্রতিযোগিতার সূচনা করেন ও তার নামেই প্রতিযোগিতার নাম। ১৯৫৬ সালে প্রতিষ্ঠার সময় এটি তিন বছর অন্তর অন্তর খেলা হত। ১৯৮৪ সালে থমাস কাপ প্রতিযোগিতা এর সাথে জুড়ে যায় ও একই সময়ে ও স্থানে খেলা হতে থাকে, তখন থেকে দুবছর অন্তর খেলা হয়। ব্যাডমিন্টন ওয়ার্ল্ড ফেডারেশন ২০০৭ সালে প্রতিযোগিতা দুটিকে পুনরায় আলাদা করে আয়োজন করার চেষ্টা করলেও পরে সেই আবেদন বাতিল ঘোষিত হয়।
ট্রফি
১৯৫৬ সালে প্রথম আসরের সময় ট্রফিটি উদ্বোধন করা হয়। লন্ডনের বিখ্যাত কারিগর ম্যাপিন ও ওয়েব এটি তৈরী করেন। এটি ২০ ইঞ্চি লম্বা ও উপরে ঘূর্ণায়মান পৃথিবী ও শাটলককের ওপর একজন মহিলা ব্যাডমিন্টন খেলোয়াড় দন্ডায়মান।
অন্তিম পর্বে উত্তীর্ণ দল
২০২২ পর্যন্ত সব মিলিয়ে ২৮টি দল অন্তিম পর্বে খেলার সুযোগ পেয়েছে। এশিয়া ও ইউরোপ থেকে সর্বাধিক ১০টি, আফ্রিকা ও ওশিয়ানিয়া থেকে ৩টি ও দুই আমেরিকা মহাদেশে থেকে কেবল কানাডা ও মার্কিন যুক্তরাষ্ট্র।
২০২২ উবার কাপ পর্যন্ত:
আলফ্রেড ভেগেনার
আলফ্রেড ভেগেনার ( ১ নভেম্বর ১৮৮০ - নভেম্বর ১৯৩০) একজন জার্মান ভূ-তত্ত্ববিদ, আবহাওয়াবিদ ও মেরু বিষয়ক গবেষক। তিনি তার "ভাসমান ভূ-ভাগ তত্ত্বের" জন্য বিখ্যাত হয়ে আছেন। তার অন্যান্য প্রধান অবদানের মধ্যে রয়েছে জেট স্ট্রিমের প্রবাহ বিষয়ক আলোচনা, মেরু অঞ্চলের আবহাওয়া ও জলবায়ু নিয়ে করা বিশদ গবেষণা, মেরু অঞ্চলের বরফের জমাটবদ্ধতা বিষয়ক গবেষণা প্রভৃতি।
জন্ম ও শিক্ষা
১৮৮০ সালের ১ নভেম্বর জার্মানির বার্লিনে জন্মগ্রহণ করেন। তার পুরো নাম আলফ্রেড লোথার ভেগেনার। তার পিতা রিখার্ড ভেগেনার ছিলেন একজন শিক্ষক। ভেগেনার ১৯০৫ সালে আবহাওয়া বিষয়ে পিএইচ.ডি. ডিগ্রি অর্জন করেন।
১ম অভিযান
ড্যানিশ Ludvig Mylius - Erichsen নেতৃত্বে অভিযানে উদ্দেশ্য, গ্রীনল্যান্ড এর উত্তর - পূর্ব উপকূলে শেষ প্রসারিত অন্বেষণ ছিল. Wegener gauges আর্কটিক জলবায়ু আবহাওয়া পর্যবেক্ষণ জন্য প্লেন এবং বেলুনের ইনস্টল যেখানে গ্রীনল্যান্ড Danmarks Havn, প্রথমে আবহাওয়া পর্যবেক্ষণ স্টেশন নির্মিত. তিনি আর্কটিক মধ্যে মৃত্যুর সঙ্গে তার প্রথম জানাশোনা তৈরি : একটি হাতুড়িবিশেষ সঙ্গে অন্বেষণ যাত্রা সময়, যুদ্ধযাত্রা এর নেতা এবং একই দুটি অন্যান্য সদস্যদের মারা যান.
Magdeburg মধ্যে ছাত্র এবং সহকর্মীদের Wegener বিশেষ করে তার প্রতিভা esteemed ; জটিল বিষয় সহজ এবং পরিষ্কারভাবে নতুন আবিষ্কারের ফলাফল ব্যাখ্যা করতে পারে. এই বছর Wegener সবচেয়ে সৃজনশীল সময়ের চিহ্নিত : নভেম্বর ৬, ১৯১২ তিনি মহীসঞ্চরণ তার প্রথম হাইপোথিসিস উপস্থাপন. এটা তিনি অন্য ১৯১৩ সালে তার স্ত্রী যারা ​​ওঠে ​​কোপেন, পূরণ যে এই বছর সময় ছিল.
ভাসমান ভূ-ভাগ তত্ত্ব
আলফ্রেড ভেগেনারকে বর্তমানকালে তার কালজয়ী "ভাসমান ভূ-ভাগ তত্ত্বের" জন্য অধিক স্মরণ করা হয়ে থাকে; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
১৯১২ সালে ভেগেনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "মহাদেশগুলো একসময় পরস্পর সংযুক্ত ছিলো এবং পরবর্তীতে তারা পরস্পরের নিকট হতে দূরে সর যায়।"
অবলিখন
অবলিখন (Underwriting) হল বৃহৎ আর্থিক প্রতিষ্ঠান যেমন ব্যাংক, বীমা বা ইনভেস্টমেন্ট হাউজ কর্তৃক প্রদত্ত এক ধরনের পরিষেবা, যার মাধ্যমে ঐ প্রতিষ্ঠান গ্রাহকের ক্ষতি বা আর্থিক ক্ষতির ক্ষেত্রে অর্থ প্রদানের নিশ্চয়তা দেয় এবং আর্থিক ঝুঁকি গ্রহণ করে। এর বিনিময়ে গ্রাহকের কাছ থেকে তারা প্রিমিয়াম গ্রহণ করে। অর্থাৎ, নির্দিষ্ট প্রাপ্তির বিপরীতে ঝুঁকি গ্রহণের কাজই হল অবলিখন। বেশ কিছু পরিস্থিতিতে অবলিখন করা হয়ে থাকে। যেমন: বীমা, পাবলিক অফারিং, ব্যাংক ঋণ ইত্যাদি। যে ব্যক্তি বা প্রতিষ্ঠান কমিশনের জন্য সংস্থার ন্যূনতম সংখ্যক সিকিউরিটি বিক্রি করতে রাজি হয় তাকে অবলেখক (Underwriter) বলা হয়।
ইতিহাস
ইংরেজি "আন্ডার রাইটিং" নামটি আসলে লয়েড'স অব লন্ডনের বীমা বাজার থেকে নেওয়া। সেখানে, যেসব ব্যাংকার একটি নির্দিষ্ট প্রিমিয়ামের বিনিময়ে গ্রাহকের কোনো উদ্যোগের ঝুঁকি গ্রহণ করত, তাদের নাম লয়েডের স্লিপে লিখে রাখতে হত। এই লিখে রাখার বিষয়টি থেকেই আন্ডার রাইটিং বা অবলিখন নামের উদ্ভব।
পদ্ধতি
অবলেখকরা বিভিন্ন পদ্ধতি বা ব্যবস্থার মাধ্যমে কোনো কোম্পানির কাছ থেকে শেয়ার বা ডিবেঞ্চার কিনে থাকে। এই ব্যবস্থাগুলো হল:
নিশ্চিত অঙ্গীকার পদ্ধতিতে অবলিখনকারীরা সিকিউরিটিজ ইস্যুকারী কোম্পানিকে অবলিখনকৃত সব সিকিউরিটিজ (শেয়ার বা ডিবেঞ্চার) বিক্রি করে দেওয়ার নিশ্চয়তা প্রদান করে। এর পরও তারা যদি সেই সিকিউরিটিজের কোনো অংশ বিক্রি করতে ব্যর্থ হয়, তাহলে তারাই নির্ধারিত মূল্যে সেগুলো কিনে নেয়।
সর্বোত্তম প্রচেষ্টা পদ্ধতিতে অবলেখক সমঝোতার ভিত্তিতে নির্ধারিত দামে নিজে সকল শেয়ার বিক্রির জন্য সম্ভাব্য সব উপায়ে চেষ্টা করার নিশ্চয়তা দেয়। তবে, এক্ষেত্রে তারা সব সিকিউরিটিজ বিক্রি করে দেওয়ার নিশ্চয়তা দেয় না। তাই, সর্বোচ্চ প্রচেষ্টা চালানোর পরও যদি কোনো শেয়ার বা ডিবেঞ্চার বিক্রি না হয়, তখন অবলেখক সেগুলো উক্ত কোম্পানিকে ফেরত দিয়ে দেয়; নিজেরা সেগুলো কিনে নেয় না। ইস্যুকারী প্রতিষ্ঠানটি যদি যথেষ্ট সুপরিচিত ও স্বনামধন্য না হয়, তাহলে অবলেখকরা সাধারণত সম্পূর্ণ ঝুঁকি গ্রহণ করতে রাজি হন না। সে ক্ষেত্রে ইস্যুকারী ও অবলেখকের মধ্যে ঝুঁকি ভাগাভাগি করে নেওয়ার জন্য সর্বোত্তম প্রচেষ্টা চুক্তি সম্পাদন করা হয়।
সিকিউরিটিজ অবলিখন
সিকিউরিটিজ অবলিখন হল এমন এক প্রক্রিয়া যার মাধ্যমে ইনভেস্টমেন্ট ব্যাংকগুলো সিকিউরিটি (ইক্যুইটি এবং ঋণ মূলধন উভয়) সরবরাহকারী কর্পোরেশন এবং সরকারের পক্ষে বিনিয়োগকারীদের কাছ থেকে বিনিয়োগের মূলধন সংগ্রহ করে। অবলেখকদের পরিষেবাগুলো সাধারণত প্রাথমিক বাজারে পাবলিক অফারিং-এর অংশ হিসাবে ব্যবহৃত হয়।
নতুন জারি করা সিকিউরিটিজ যেমন স্টক বা বন্ড বিনিয়োগকারীদের মাঝে বিতরণ করার জন্য অবলিখন একটি জনপ্রিয় উপায়। ব্যাংকগুলোর একটি সিন্ডিকেট (লিড ম্যানেজার) লেনদেনকে অবলিখন করে। এর অর্থ, তারা সিকিউরিটিগুলো বিতরণ করার ঝুঁকি গ্রহণ করল। যদি তারা পর্যাপ্ত বিনিয়োগকারী খুঁজে না পায় তবে তাদের কিছু সিকিউরিটি নিজেদের হাতে রাখতে হয়। অবলেখকরা ইস্যুকারীকে যে দাম দেয় এবং বিনিয়োগকারীদের কাছ থেকে বা অফারের অংশ কেনা ব্রোকার-ডিলারের কাছ থেকে যে দাম নেয় তার পার্থক্যই (আন্ডারাইটিং স্প্রেড) হল অবলেখকের আয়।
ঝুঁকি, অনন্যতা এবং পুরস্কার
একবার অবলিখন চুক্তি সম্পন্ন হয়ে গেলে, অবলেখক সিকিউরিটিগুলো বিক্রি করতে না পারার ঝুঁকি বহন করে এবং যে পর্যন্ত তারা লাভজনকভাবে তা বিক্রি হতে পারে সে পর্যন্ত এগুলোর খরচও বহন করে।
যদি উপকরণটি কাঙ্ক্ষিত হয় তবে অবলেখক এবং সিকিওরিটিজ ইস্যুকারী একটি বিশেষ চুক্তি সম্পাদন করতে পারেন। ইস্যুকারীকে অধিক দাম প্রদান বা অন্যান্য অনুকূল শর্তাদির বিনিময়ে ইস্যুকারী সিকিওরিটি ইন্সট্রুমেন্টের প্রাথমিক বিক্রয়ের জন্য অবলেখককে একচেটিয়া এজেন্ট হিসাবে নিতে সম্মত হতে পারে। এটি ঘটলে, তৃতীয় পক্ষের ক্রেতারা সরাসরি কেনার জন্য ইস্যুকারীর কাছে গেলেও ইস্যুকারী শুধু অবলেখকের মাধ্যমেই তা বিক্রয় করতে সম্মতি দেন।
সংক্ষেপে, অবলিখনের মাধ্যমে সিকিউরিটিজ-ইস্যুকারী নগদ টাকা পান, অবলেখকের যোগাযোগ এবং বিক্রয়ের মাধ্যমগুলোতে প্রবেশাধিকার পান এবং ভাল দামে সিকিউরিটিজ বিক্রি করতে না পারার ঝুঁকি থেকে মুক্ত থাকেন। অন্যদিকে, অবলেখক মার্কআপ থেকে লাভ করেন এবং একচেটিয়া বিক্রয় চুক্তি করতে চেষ্টা করেন।
এছাড়াও যদি সিকিউরিটিগুলোর দাম বাজার মূল্যের তুলনায় কম নির্ধারণ করা হয়, তবে অবলেখক গ্রাহকদের কাছে তাৎক্ষণিক মুনাফা প্রদান করে। এভাবে লাভ করার বিষয়টি বাজারের ঝুঁকি গ্রহণের জন্য অবলেখকের পুরস্কার হিসাবে ন্যায়সঙ্গত মনে করা হলেও অনেকে এটিকে অনৈতিক বলে সমালোচনা করে থাকেন। যেমন: ফ্র্যাঙ্ক কোয়াট্রন ডট কম বাবল চলাকালীন হট আইপিও স্টক ডল করার ক্ষেত্রে অনুপযুক্ত আচরণ করেছিল।
ব্যাংক অবলিখন
ব্যাংকিং খাতে অবলিখন বলতে ঋণ প্রদানের আগে ঋণগ্রহীতার প্রদত্ত তথ্যের উপর ভিত্তি করে বিস্তারিত ক্রেডিট বিশ্লেষণ করাকে বুঝায়। এ ধরনের অবলিখন কয়েকটি ভাগে বিভক্ত। যেমন:
বাণিজ্যিক ব্যাংক বা ডিলার ব্যাংক তাদের নিজস্ব অ্যাকাউন্টের জন্য অথবা বিনিয়োগকারীদের পুনরায় বিক্রয়ের জন্য কর্পোরেট বন্ড, বাণিজ্যিক কাগজপত্র, সরকারী সিকিউরিটিজ, পৌরসভার জেনারেল-অবলিগেশন বন্ড কেনার বিষয়েও অবলিখনে উল্লেখ করতে পারে। কর্পোরেট সিকিউরিটির ব্যাংক অবলিখন পৃথক হোল্ডিং-সংস্থার অধীনে অধীভুক্ত; যা সিকিউরিটিজ অ্যাফিলিয়েটস বা সেকশন ২০ অ্যাফিলিয়েটস নামে পরিচিত।
মেশিন লার্নিংয়ের আবির্ভাবের কারণে শেষ পর্যন্ত অবলিখনের ধারণাটি জনপ্রিয়তা লাভ করেছে। এই প্রযুক্তিগত উদ্ভাবনগুলোর ফলে অবলিখন লিপিবদ্ধ করার প্রথাগত পদ্ধতিতে পরিবর্তন আসছে এবং স্বয়ংক্রিয় যন্ত্র মানুষ অবলেখকদের স্থান দখল করে নিচ্ছে। যন্ত্রের প্রাকৃতিক ভাষা বোঝার কারণে এখন আগের চেয়ে বেশি তথ্যের উৎসের ঝুঁকি বিবেচনা করা যায়। এই অ্যালগরিদমগুলো ব্যাংকিং-এর তথ্য, অবস্থানের উপাত্ত ইত্যাদি সাধারণত তথ্যের আধুনিক উৎস যেমন এসএমএস বা ইমেইলের মাধ্যমে সংগ্রহ করে এবং এর সাহায্যে ঠিকানা যাচাই সহ বিভিন্ন কাজ করে থাকে। বেশ কয়েকটি সংস্থা এমন মডেল তৈরির চেষ্টা করছে যা গ্রাহককে প্রাকৃতিক ভাষা বোঝার অ্যালগরিদম প্রয়োগ করে সামাজিক যোগাযোগের তথ্য ব্যবহার করে অর্থ প্রদানের উপযুক্ততা অনুমান করতে পারবে। এটি মূলত কোনও ব্যক্তির জনপ্রিয়তা বিশ্লেষণ এবং পরিমাণ নির্ধারণ করার চেষ্টা করে। এতে যারা উচ্চতর স্কোর করে তাদের ঋণ খেলাপি হওয়ার সম্ভাবনা কম থাকে।
বীমা অবলিখন
বীমা অবলেখকরা সম্ভাব্য গ্রাহকদের ঝুঁকি এবং এক্সপোজারকে মূল্যায়ন করে। তারা সিদ্ধান্ত নেয় যে ক্লায়েন্টের কত কভারেজ পাওয়া উচিত, তার জন্য তাদের কতটা অর্থ প্রদান করা উচিত বা তাদের ঝুঁকি গ্রহণ করা এবং তাদের বীমা করা আদৌ উচিত কিনা। অবলিখনে এক্সপোজারেল ঝুঁকি পরিমাপ করা হয় এবং সেই ঝুঁকির উপর ভিত্তি করেই বীমার প্রিমিয়াম নির্ধারণ করা হয়। অবলেখকের কাজ হল কোম্পানিকে ব্যবসায়ীক ক্ষতির ঝুঁকি থেকে রক্ষা করা এবং বিনিময়ে বীমা নীতিমালা অনুসারে ঝুঁকির সাথে সামঞ্জস্যপূর্ণ প্রিমিয়াম গ্রহণ করা।
প্রত্যেক বীমা সংস্থার অবলিখন সংক্রান্ত নির্দেশিকার একটি নিজস্ব সেট রয়েছে, যা অবলেখকের এই ঝুঁকিটি গ্রহণ করা উচিত কিনা তা নির্ধারণ করতে সহায়তা করে। বীমার জন্য একজন আবেদনকারীর ঝুঁকি মূল্যায়নে ব্যবহৃত তথ্যগুলো কভারেজের ধরনের উপর নির্ভর করে। উদাহরণস্বরূপ, অবলিখন অটোমোবাইল কভারেজ কোনো ব্যক্তির ড্রাইভিং রেকর্ড মূল্যায়ন করে। তবে অটোমোবাইলের ধরনটি আসলে অনেক বেশি সংকটপূর্ণ। জীবন বীমা বা স্বাস্থ্য বীমার ক্ষেত্রে অবলিখন প্রক্রিয়ার অংশ হিসাবে আবেদনকারীর স্বাস্থ্যের অবস্থা পরীক্ষা করা যেতে পারে (অন্যান্য বিষয়গুলো যেমন বয়স এবং পেশাও বিবেচিত হতে পারে)। বীমাকারীরা ঝুঁকিগুলত শ্রেণিবদ্ধ করার জন্য যেসব ফ্যাক্টর ব্যবহার করে সেগুলো সাধারণত উদ্দেশ্যমূলক, কভারেজ সরবরাহের সম্ভাব্য ব্যয়ের সাথে স্পষ্টভাবে সম্পর্কিত, প্রয়োগের জন্য ব্যবহারিক, প্রযোজ্য আইনের সাথে সামঞ্জস্যপূর্ণ এবং বীমা প্রোগ্রামের দীর্ঘমেয়াদী কার্যকরতা রক্ষার জন্য নকশা করা।
অবলেখকরা ঝুঁকি হ্রাস করতে পারে বা এমন একটি পরামর্শ প্রদান করতে পারে যার ফলে প্রিমিয়াম লোড হয়ে যাবে (ব্যয় নির্বাহের পর মুনাফা লাভ করার জন্য প্রয়োজনীয় পরিমাণ অর্থ সহ)। বীমা পণ্যের ধরনের উপর নির্ভর করে বীমা সংস্থাগুলো এই বিধিসমূহ এনকোড করার জন্য স্বয়ংক্রিয় অবলিখন সিস্টেম ব্যবহার করে এবং উদ্ধৃতি ও নীতিমালা জারিকরণের প্রক্রিয়ায় ম্যানুয়াল কাজের পরিমাণ হ্রাস করে। এটি কিছু সাধারণ জীবন বীমা বা ব্যক্তিগত সম্পদের বীমার ক্ষেত্রে প্রযোজ্য। কিছু বীমা সংস্থা অবশ্য তাদের অবলিখন করতে এজেন্টদের উপর নির্ভর করে। এই ব্যবস্থাটি কোনও বীমাকারীকে শারীরিক উপস্থিতি ছাড়াই তার ক্লায়েন্টদের সাথে বীমা বাজারে কাজ করার সুযোগ দেয়।
বীমা অবলিখনে বাতিল হওয়ার দুটি প্রধান কারণ হল নৈতিক বিপত্তি এবং কোরিলেটেড লস। নৈতিক বিপত্তি নিয়েও গ্রাহকের বীমা করা হলে গ্রাহকের ব্যয়বহুল পদক্ষেপ গ্রহণের সম্ভাবনা বেড়ে যায়। উদাহরণস্বরূপ: বেডব্যাগ সাধারণত ব্যবহৃত গদি আনার কারণে অর্থ প্রদান এড়াতে বাড়ির মালিকদের বীমা থেকে বাদ দেওয়া হয়। বীমায় সেইসব ঘটনাতেই অর্থ দেওয়া হয় যেগুলো সাধারণত গ্রাহকের নিয়ন্ত্রণের বাইরে থাকে। উদাহরণস্বরূপ: (জীবন বীমাতে সাধারণত) সড়ক দুর্ঘটনায় মৃত্যুতে অর্থ প্রদান করা হলেও আত্মহত্যার দ্বারা মৃত্যুর ঘটনায় অর্থ প্রদান করা হয়না। কোরিলেটেড লস হল একই সময়ে বিপুল সংখ্যক গ্রাহকের ক্ষতিগ্রস্ত হওয়া, যা পূরণ করতে বীমা সংস্থাগুলি দেউলিয়া হয়ে যায়। এ কারণেই সাধারণত বাড়ির বীমা নীতিমালায় আগুন বা পতিত গাছ (যা সাধারণত একটি পৃথক বাড়িকে প্রভাবিত করে) দ্বারা ক্ষতিগ্রস্ত বাড়ির ক্ষতিপূরণ দেওয়া হয়; তবে বন্যা বা ভূমিকম্পের ক্ষেত্রে (যা একই সাথে অনেকগুলি ঘরকে প্রভাবিত করে) দেওয়া হয় না।
ফরেনসিক অবলিখন
বন্ধক নিয়ে কী সমস্যা হয়েছে তা নির্ধারণ করতে ঋণদানকারী কর্তৃক "ঘটনা-পরবর্তী" যে প্রক্রিয়া সংঘটিত হয় তাই হল ফরেনসিক অবলিখন। ফরেনসিক অবলিখন ঋণ গ্রহীতাকে তাদের বর্তমান পাওনাদারের সাথে পরিবর্তনের দৃশ্যে কাজ করার ক্ষমতা দেয়। তবে, এটি ঋণ গ্রহীতাকে নতুন ঋণ গ্রহণ বা পুনঃতফসিলের যোগ্যতা দেয় না। এ ধরনের অবলিখন সাধারণত রিয়েল এস্টেটের প্রতিটি ক্ষেত্রে অভিজ্ঞতা সম্পন্ন কোনো দলের সাথে যুক্ত একজন অবলেখক দ্বারাই সম্পন্ন করা হয়।
পৃষ্ঠপোষকত্বের অবলিখন
অবলিখন শব্দ দিয়ে কোনো উদ্যোগের আর্থিক পৃষ্ঠপোষকতাকেও বোঝানো হতে পারে। আবার, গণমাধ্যমে (টেলিভিশন চ্যানেল এবং রেডিও উভয়ই) কোনো প্রতিষ্ঠানের পণ্য বা পরিষেবাগুলোর বিজ্ঞাপনের বিনিময়ে সেই প্রতিষ্ঠান যদি গণমাধ্যমটির অনুষ্ঠানের জন্য অর্থ প্রদান করে তবে তাকেও পৃষ্ঠপোষকত্বের অবলিখন বলা যায়।
থমসন আর্থিক লীগ টেবিল
সংযুক্তি এবং অধিগ্রহণ, ইক্যুইটি জারি, ঋণ প্রদান, সিন্ডিকেট ঋণ এবং মার্কিন পৌর বন্ড বাজারের অবলিখন সংক্রান্ত কার্যক্রম থমসন অর্থনৈতিক লীগ টেবিলের অন্তর্গত।
দুধকলমি
দুধকলমি (Indian Jalap), (বৈজ্ঞানিক নাম:  Operculina turpethum) ফুলের পাপড়ির রং দুধের মতো সাদা বলে হয়তো এই নামকরণ করা হয়েছে। তবে এই ফুলটি Indian Jalap নামেও সমাধিক পরিচিত।
বিবরণ
এটা ভারতীয় উপমহাদেশের খুবই পরিচিত একটি ফুল। পাতার দৈর্ঘ্য ৪ থেকে ১১ সেন্টিমিটার। গ্রামের রাস্তার পাশের ঝোপে, নদীর ধারের সিক্ত জমিতে কোনো ধারকে জড়িয়ে বেড়ে ওঠে। বীজের মাধ্যমে বংশবৃদ্ধি ঘটে।
বাংলাদেশ উদ্ভিদবিজ্ঞান সমিতি
বাংলাদেশ বোটানিকাল সোসাইটি বা বাংলাদেশ উদ্ভিদবিজ্ঞান সমিতি একটি জাতীয় ও অলাভজনক সংস্থা, যা বাংলাদেশে বোটানিকাল গবেষণার সাথে জড়িত। এটি বাংলাদেশের উদ্ভিদবিজ্ঞান শিক্ষার্থীদের গবেষণা বৃত্তি প্রদান করে।
অবস্থান
বাংলাদেশ উদ্ভিদবিজ্ঞান সমিতি ঢাকা বিশ্ববিদ্যালয়ের উদ্ভিদ বিজ্ঞান বিভাগে অবস্থিত।
ইতিহাস
বাংলাদেশ উদ্ভিদবিজ্ঞান সমিতি ১৯৭২ সালে প্রতিষ্ঠিত হয়েছিল। এটি ১৯৭২ সালে দ্বিবার্ষিকভাবে বাংলাদেশ জার্নাল অফ বোটানির প্রকাশনা শুরু করে। সোসাইটির অর্থায়ন করে বিজ্ঞান ও প্রযুক্তি মন্ত্রণালয়। সমিতির প্রথম সভাপতি ছিলেন রাজশাহী বিশ্ববিদ্যালয়ের অধ্যাপক এ এম ইউনুস এবং প্রথম সাধারণ সম্পাদক ছিলেন পরমাণু শক্তি কেন্দ্রের ডাঃ এমএ হান্নান। বাংলাদেশ জার্নাল অফ বোটানির প্রথম সম্পাদক ছিলেন ঢাকা বিশ্ববিদ্যালয়ের অধ্যাপক আহমদ শামসুল ইসলাম। ১৯৮৬ সালে সমিতি থেকে উদ্ভিদ বার্তা নামে বাংলা ভাষায় উদ্ভিদবিজ্ঞান বিষয়ক জার্নাল প্রকাশ করে। ফেব্রুয়ারি ২০১৭ সালে, বাংলাদেশ বোটানিক্যাল সোসাইটি এবং চট্টগ্রাম বিশ্ববিদ্যালয়ে র জীববিজ্ঞান অনুষদ চট্টগ্রাম বিশ্ববিদ্যালয়ে বাংলাদেশের প্রথম বোটানিকাল অলিম্পিয়াড আয়োজন করে। অক্টোবর ২০১৭ সালে চট্টগ্রাম বিশ্ববিদ্যালয়ে আরেকটি বোটানিকাল অলিম্পিয়াড অনুষ্ঠিত হয়েছিল।
সদস্যপদ
বাংলাদেশ উদ্ভিদবিজ্ঞান সমিতির সদস্য হওয়ার জন্য উদ্ভিদবিজ্ঞান বিষয়ে এম.এসসি ডিগ্রিপ্রাপ্ত হতে হবে। তবে যাদের স্নাতকোত্তর ডিগ্রি নেই, কিন্তু উদ্ভিদবিজ্ঞানে গবেষণা ও শিক্ষার প্রতি আগ্রহ রয়েছে, তারা সমিতির সহযোগী সদস্যপদের জন্য আবেদন করতে পারে। বর্তমানে সমিতির মোট সদস্য সংখ্যা প্রায় এক হাজারের বেশি। আন্তর্জাতিক খ্যাতিমান উদ্ভিদবিজ্ঞানী ড. নর্মান ই বোরলগ (নোবেল পুরস্কারপ্রাপ্ত), অধ্যাপক অরুণ কুমার শর্মা এবং ড. স্বামীনাথন সমিতির সম্মানিত সদস্য।
বিশ্ব জললেখবিজ্ঞান দিবস
প্রতি বছর ২১শে জুন তারিখকে বিশ্ব জললেখবিজ্ঞান দিবস হিসেবে পালন করা হয়। আন্তর্জাতিক জললেখবিজ্ঞান সংস্থা জললেখবিজ্ঞানীদের কর্মকাণ্ড ও জললেখবিজ্ঞানের গুরুত্ব প্রচারের উদ্দেশ্যে এই দিবসটি উদ্‌যাপন করার সিদ্ধান্ত গ্রহণ করে। এই তারিখেই সংস্থাটি প্রতিষ্ঠিত হয়েছিল।
এই দিনে জললেখবিজ্ঞান ক্ষেত্রের একটি নির্দিষ্ট দিকের উপরে গুরুত্ব প্রদান করা হয়। আন্তর্জাতিক জললেখবিজ্ঞান সংস্থার সদস্য রাষ্ট্রসমূহ এইদিন তথ্য আদান প্রদান, জল-মানচিত্রলিখন ও আদর্শ নির্মাণের ব্যাপারে বহুপাক্ষিক কার্যকরী সহযোগিতা বৃদ্ধির লক্ষ্যে একত্রিত হয়।
ওড়িশা ক্রিকেট দল
ওড়িশা ক্রিকেট দল ভারতীয় ঘরোয়া ক্রিকেটে ওড়িশা রাজ্যের প্রতিনিধিত্ব করে থাকে। ২০১১ সাল পর্যন্ত এটি উড়িষ্যা ক্রিকেট দল নামে পরিচিত ছিল। ওড়িশা ক্রিকেট অ্যাসোসিয়েশন কর্তৃক এটি পরিচালিত হয়। পূর্বে এই সংস্থা ওড়িশা প্রিমিয়ার লিগ নামে ঘরোয়া টি২০ লিগ পরিচালনা করত।
২০১৬/১৭ ও ২০১৯/২০ রঞ্জি মরসুমে ওড়িশা কোয়ার্টার-ফাইনাল পর্যন্ত অগ্রসর হতে পেরেছিল, যা এখনও পর্যন্ত তাদের সেরা রেকর্ড।
টাইগার মিডিয়া লিমিটেড
টাইগার মিডিয়া লিমিটেড ২০১৪ সালে প্রতিষ্ঠিত একটি বাংলাদেশ-ভিত্তিক চলচ্চিত্র প্রযোজনা এবং বিতরণ সংস্থা। এটি ২০১৪ সালের কয়েকটি বৃহত্তম বাংলাদেশী চলচ্চিত্র প্রযোজনা করে এক বছরের মধ্যে অন্যতম শীর্ষস্থানীয় প্রযোজনা সংস্থা হিসাবে আবির্ভূত হয়েছে। টাইগার মিডিয়া লিমিটেড ঢালিউড২৪ এর মালিক; এটি বাংলাদেশী চলচ্চিত্র ভিত্তিক একটি সংবাদ মাধ্যম।
গড়চিরোলি
গড়চিরোলি (Gadchiroli) ভারতের মহারাষ্ট্র রাজ্যের গড়চিরোলি জেলার একটি শহর।
ইতিহাস
মহারাষ্ট্রের গড়চিরৌলি বারবার খবরের শিরোনামে উঠে এসেছে মাওবাদী হামলার কারণে। মাওবাদী অধ্যুষিত এই অঞ্চলে হামলার ঝুঁকি প্রায় সব সময়। কুখ্যাত 'রেড করিডোরের' মধ্যে থাকা প্রাচীন মন্দির পুনরুদ্ধারের চেষ্টা চালাচ্ছে আর্কিওলজিক্যাল সার্ভে অফ ইন্ডিয়া।
গড়চিরৌলি বিখ্যাত এর সুপ্রাচীন বেশ কয়েকটি মন্দিরের জন্য। মন্দির-গাত্রের অসাধারণ কাজ কালের অতলে অনেকটা চাপা পড়ে গেলেও এখনও যে দেখা যায়, তাতে এই মন্দিরগুলিও ঠিকমতো সারানো হলে দেশের গর্ব বৃদ্ধি করতে পারবে। মন্দির-গাত্রের কাজের জন্য এগুলি মিনি খাজুরাহো বা বিদর্ভের খাজুরাহো নামে পরিচিত।
৯বম থেকে ১২'শ শতাব্দীর মধ্যে তৈরি হয়েছিল মার্কেণ্ডশ্বের মন্দিরগুলি। এখানে মোট ২৪টি মন্দির থাকলেও বর্তমানে মাত্র ১৮টি দেখা যায়। বাকিগুলি সম্পূর্ণ ভেঙে পড়েছে। প্রধান মন্দিরটি মহাদেবের নামে উত্‍সর্গ করা। ওয়েনগঙ্গা নদীর ধারে মার্কণ্ড গ্রামের পাশে এই মন্দিরগুচ্ছ অবস্থিত। ১৯৬০ ও ১৯৮০ সালে দু-বার বজ্রপাতের ফলে গুরুতর ক্ষতি হয় মন্দিরগুলির। মধ্যপ্রদেশ ও রাজস্থান থেকে কর্মী এনে মন্দিরগুলি সারিয়ে তোলার চেষ্টা করছে এএসআই।
জনসংখ্যার উপাত্ত
ভারতের ২০০১ সালের আদম শুমারি অনুসারে গাদচিরোলি শহরের জনসংখ্যা হল ৪২,৪৬৪ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৩% হল ৬ বছর বা তার কম বয়সী।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে গাদচিরোলি এর সাক্ষরতার হার বেশি।
কই বান্দি
কই বান্দি (বৈজ্ঞানিক নাম: Pseudosphromenus cupanus) (ইংরেজি: spiketail parasidefish) হচ্ছে Osphronemidae পরিবারের Pseudosphromenus গণের একটি স্বাদুপানির মাছ।
আলট্রাসনিক পালস্ ভেলোসিটি পরীক্ষা
আলট্রাসনিক পালস্ ভেলোসিটি পরীক্ষাটি কংক্রিট এবং প্রাকৃতিক শিলাগুলির গুণমান পরীক্ষা করার জন্য একটি ইন-সিটু, ননডেস্ট্রাকটিভ টেস্ট। এই পরীক্ষায়, কংক্রিট স্ট্রাকচার বা প্রাকৃতিক শিলার মধ্য দিয়ে আলট্রাসনিক পালস্ পাঠিয়ে এর গতি প্রকৃতি পরিমাপ করে কংক্রিট বা শিলার সামর্থ্য এবং গুণগতমান যাচাই করা হয়। এ পরীক্ষায় একটি আলট্রাসনিক পালস্ কংক্রিটের মাঝ বরাবর পাঠিয়ে উক্ত পালস্ বের হতে কতটুকু সময় লাগে,তা নির্ণয় করা হয়। উচ্চ গতিবেগ পদার্থের ভাল মান এবং ধারাবাহিকতা নির্দেশ করে এবং নিম্ন গতিবেগ পদার্থের মাঝে ফাটল নির্দেশ করে।
কই বান্দি
বিস্তৃতি
কই বান্দি প্রজাতিটি দক্ষিণ ভারত ও শ্রীলঙ্কায় পাওয়া যায়। এছাড়াও মাছটি বাংলাদেশ, ভারত, পাকিস্তান, মায়ানমার, শ্রীলঙ্কা, ইন্দোনেশিয়া এবং মালয় পর্যন্ত বিস্তৃত।
আলট্রাসনিক পালস্ ভেলোসিটি পরীক্ষা
একটি পালস্ জেনারেটর সার্কিট এবং ইলেকট্রিক্যাল পালস্ কে মেকানিক্যাল পালসে রুপান্তর করার ট্রান্সডিউসার এবং একটি পালস্ রিসিভার সার্কিট নিয়ে এই আলট্রাসনিক যন্ত্রটি তৈরী। এই ট্রান্সডিউসার যন্ত্রটির কম্পাঙ্ক ৪০-৫০ কিলো হার্জের মাঝে এবং রিসিভার সার্কিটটি সংকেতকে গ্রহণ করে।
কই বান্দি
স্বভাব
এই প্রজাতিটি প্রায়শই অগভীর, ধীর গতির বা স্থবির পানিতে চলাচল করে; যেমন খাদ এবং ধানের জমিতে দেখা যায়। পুরুষ মাছ নিজের মুখে ডিম সংগ্রহ করে এবং বাসা তৈরি করে। ডিম ফোটার পরেও বাসা রক্ষা পোনার জন্য। খাবার হিসাবে চিংড়ি, কীট পতঙ্গ খায়।
আলট্রাসনিক পালস্ ভেলোসিটি পরীক্ষা
ট্রান্সডিউসার, ঘড়ি, দোলন সার্কিট এবং শক্তি উৎসকে ব্যবহার উপযোগী করে সাজানো হয়। জানা বৈশিষ্ট্যসম্পন্ন একটি আদর্শ পদার্থ নিয়ে ক্যালিব্রেশন করার পর,ট্রান্সডিউসারগুলোকে পদার্থের বিপরীত দিকে রাখা হয়। পালস্ বেগ পরিমাপের সহজ সূত্রঃ
পালস্ বেগ = পদার্থের পুরুত্ব ÷ পালস্ যেতে প্রয়োজনীয় সময়
প্রয়োগসমূহ
আলট্রাসনিক পালস্ ভেলোসিটি পরীক্ষাটি ব্যবহৃত হয়ঃ
কই বান্দি
মন্তব্য
এই প্রজাতির মাছ প্রায় ৭.৫ সেমি পর্যন্ত লম্বা হয়। এরা বেশ শক্তিশালী, অধিক ছোটাছুটি করে এবং লাফায়। অ্যাকুরিয়ামে এই মাছ ঢাকনা দিয়ে রাখা উচিৎ।
আলট্রাসনিক পালস্ ভেলোসিটি পরীক্ষা
ব্যবহার
আবাসিক বিল্ডিংগুলির সার্টিফিকেট এবং পরীক্ষা নিরীক্ষার জন্য ভারত সরকার কর্তৃক গৃহীত কয়েকটি পরীক্ষায় এই পরীক্ষাটি করার পরামর্শ দেওয়া হয়।
তামার রস
তামার রস (হিব্রু : תמר רוס) বার-ইলান বিশ্ববিদ্যালয়ের ইহুদি দর্শনের অধ্যাপক এবং ধর্মীয় নারীবাদী দর্শনের বিশেষজ্ঞ।
কাজ
তামার রস ইহুদি ধর্মে লিঙ্গকে ঘিরে দার্শনিক প্রশ্নে গুরুত্বপূর্ণ অবদান রাখেন এই যুক্তি দিয়ে যে তাওরাতে নারীবাদ বাহ্যিক নয় বরং তাওরাতের অবিচ্ছেদ্য অংশ। তিনি বিবর্তন বাদের ধারণার পক্ষে যুক্তি দেন,এবং বলেন, ইতিহাস বিকশিত হওয়ার সাথে সাথে মানুষ আরও বেশি শিখতে থাকে এবং সমাজগুলি বিকশিত ও পরিপক্ক হয়। তিনি ইরিদাত হা-ডোরোট ধারণার বিরুদ্ধে যুক্তি দিয়ে বলেন যে, এই ধারণাটি সময়ের সাথে সাথে তাওরাতের জ্ঞানকে হ্রাস করে। তিনি  উদার আন্দোলনের পন্থার বিরুদ্ধে যুক্তি দেখান, যা পবিত্র গ্রন্থ তাওরাত, ঐশ্বরিকতা এবং ধর্মীয় বৈধতাকে চ্যালেঞ্জ করে অনুভূত ত্রুটিগুলি মোকাবেলা করে। যুক্তি দিয়েছিল যে,  এই ধরনের দৃষ্টিভঙ্গি কেবল মুল বিশ্বাসকে ক্ষতিগ্রস্ত করে। তিনি ধর্মীয় ঐতিহ্যকে ক্ষুণ্ন না করে সম্প্রসারিত করে সমসাময়িক উদ্বেগ মোকাবেলার জন্য একটি পদ্ধতির জন্য "তাওরাতের প্রাসাদ সম্প্রসারণ" রূপকটি বিকাশ করেন, যা মূলত আব্রাহাম আইজাক কুকের একটি ধারণা।
তার বিজ্ঞ দক্ষতার ক্ষেত্রগুলির মধ্যে রয়েছে আব্রাহাম আইজাক কুকের চিন্তাভাবনা, আধুনিক মুসার আন্দোলন এবং মিটনেগেডিজমের মতাদর্শ এবং ইহুদি ধর্ম ও লিঙ্গ। তিনি ইহুদি নৈতিকতা এবং ধর্মতত্ত্ব, ইহুদি চিন্তার সমসাময়িক বিষয়, হালখার দর্শন এবং অর্থোডক্স ইহুদি নারীবাদের উপর গ্রন্থ ও প্রবন্ধ লেখেন। গ্রিনবার্গ বলেন, "রস তাওরাতের সিস্টেমের বৈষম্যকে জড়িত করতে এবং নারীবাদী ভাষা দিয়ে এটির সমালোচনা করতে ইচ্ছুক ছিল," কিন্তু একই সময়ে এবং একটি দুর্দান্ত ভারসাম্যের সাথে, তিনি সিস্টেমের কর্তৃত্ব বজায় রাখতে পেরেছিলেন। রস তাওরাতের গণ্ডি থেকে বেরিয়ে আসার চেষ্টা করেছেন। ইহুদি ও খ্রিস্টান নারীবাদী এ চিন্তাবিদ, আইন ও ভাষার উত্তর -আধুনিক দার্শনিক এবং তাওরাতের ভাষ্যকারদের আহ্বান জানিয়ে তিনি ইহুদি নারীদের অবস্থান সমীক্ষা করেন। সততার সঙ্গে তিনি ইহুদি নারীদের মধ্যে বিদ্যমান অসন্তোষের বীজ উন্মোচন করেন।
হুবায়রাহ ইবনে সাবাল
হুবায়রাহ ইবনে সাবাল ইবনে আল-আজলান আল-তাকাফি (هبيرة بن سبل بن العجلان الثقفي) ইসলামের শেষ নবী মুহাম্মাদের সাহাবা ছিলেন। হাদিসে বর্ণিত আছে যে, তিনি মুহাম্মাদের নির্দেশে ৬৩০ সালে মক্কা বিজয়ের পরে স্রর্বপ্রথম নামাজের ইমামতি করেছিলেন। এছাড়াও আরও বর্ণিত আছে যে, মুহাম্মাদ যখন সে বছর তায়েফের উদ্দেশ্যে রওনা হয়েছিলেন, তখন তিনি হুবায়রাকে মক্কার দায়িত্বে রেখে গিয়েছিলেন। অতঃপর তিনি তায়েফ থেকে ফিরে এসে মদিনার উদ্দেশ্যে যাত্রা করার প্রস্তুতি নেওয়ার পরে আত্তাব ইবনে আসিদকে রাজ্যপাল হিসেবে নিযুক্ত করেছিলেন। ইমাম আয-যাহাবি হুবায়রাহ সম্পর্কে লিখেছেন, "আত্তাব ইবনে আসিদের পূর্বে তিনি কিছু দিন মক্কা পরিচালনা করেছিলেন"।
তামার রস
কাজ
"বাইবেলের বিবৃতি 'যে পুরুষ ও নারী সৃষ্টি করেছেন,'" তিনি বাইবেলের এ বাণী বিষয়ে লিখেছেন, "মহিলাদের ভূমিকা প্রধানত জৈবিক .... মহিলারা বাইবেলের আইনে প্রধান শ্রেণীর সদস্যের পরিবর্তে মানবতার একটি উপবিভাগ হিসাবে উপস্থিত হন “ তিনি নারীদের ধর্মনিরপেক্ষতার পক্ষে মত দেন আর বলেন, তারা যেন ধর্মনিরপেক্ষতার পথে অগ্রসর হয়। রস যুক্তি দেন, ইহুদি ধর্মে তাদের অনগ্রসর পরিস্থিতি তাদেরকে “হালখার প্রাসঙ্গিকতা” নিয়ে প্রশ্ন তুলবে। তার বইটি আজকের নারীদের মুখোমুখি মৌলিক ইহুদি আইনি সমস্যাগুলি পর্যালোচনা করে প্রার্থনায় অংশগ্রহণ এবং সমাধানের মতো ব্যবহারিক বিষয়গুলিতে বিভিন্ন দৃষ্টিভঙ্গির উদ্ধৃতি দেয়, যাদের স্বামীরা তাদের ইহুদি তালাক দেবে না।
হুবায়রাহ ইবনে সাবাল
তিনি তাকিফ উপজাতির সদস্য ছিলেন এবং ৬২৮ সালে (৬ হিজরি) হুদাইবিয়ার সন্ধির সময় ইসলাম গ্রহণ করেছিলেন। হিশাম ইবনে আল কালবির মতে তাঁর বংশসূত্রটি হচ্ছে: হুবায়রাহ ইবনে সাবাল ইবনে আল-আজলান ইবনে আত্তাব ইবনে মালিক ইবনে কা'ব ইবনে আমর ইবনে সা'দ ইবনে আওফ ইবনে তাকিফ। তার বাবার নামটি তার সাথে যুক্ত নয়। ইবনে আল-ফুরাতের মতে,আল-খতিব আল-বাগদাদী তার নামে সাবাল (سبل) হিসেবে আল-দারাকুতনী শিবল (شبل) হিসেবে উল্লেখ করেছেন। অন্যদিকে, ইবনে হাজার আসক্বালানী মক্কার ইতিহাসের এক পাণ্ডুলিপিতে তার নামের দ্বিতীয় আরেকটি বানান পেয়েছিলেন।
তামার রস
কর্মজীবন
তামার রস ইহুদি অর্থোডক্স নারীবাদী জোট (JOFA) এর উপদেষ্টা পরিষদে রয়েছেন।
তামার রস ইহুদি চিন্তাধারা এবং হালখার দর্শন সম্পর্কিত অনেক বিষয়ে লেখা প্রকাশিত হয়েছে এবং নারী শিক্ষায় অবদানের জন্য ২০১৩ সালের স্বাধীনতা দিবসের অনুষ্ঠানে ইসরাইল সরকার তাকে মশাল বহনকারী হিসেবে নির্বাচিত করেছিল।
তামার রস বছরের পর বছর ধরে জোফার সম্মেলনে অংশ নিয়েছিলেন।
হোস্তোমেল
হোস্তোমেল (ইউক্রেনীয়: Гостомель) বা গোস্তোমেল (রুশ: Гостомель) হল ইউক্রেনের একটি শহর। এটি ইউক্রেনের রাজধানী কিয়েভের উত্তর-পশ্চিম উপকণ্ঠে অবস্থিত। প্রশাসনিকভাবে, এটি ইরপিন পৌরসভার অধীনস্থ। ২০২১ সালে এর জনসংখ্যা ছিল ১৭,৫৩৪।
শহরটি প্রধানত হোস্তোমেল বিমানবন্দরের জন্য বিখ্যাত। যা আন্তোনভ বিমানবন্দর নামেও পরিচিত। এই বিমানবন্দরে প্রধান আন্তর্জাতিক কার্গো সুবিধা রয়েছে। হোস্তোমেলে একটি ভেট্রোপ্যাক কাঁচের কারখানা রয়েছে।
২০২২ সালে ইউক্রেনে রুশ আক্রমণের সময় হোস্তোমেল শহর ভীষনভাবে ক্ষতিগ্রস্ত হয়। হামলাকারীদের হাতে নিহতদের মধ্যে সিটি মেয়র ইউরি প্রিলিপকোও ছিলেন। ২০২২ সালের ১৩ মার্চ এই শহরটিকে ইউক্রেনের হিরো সিটি-র উপাধি দেওয়া হয়।
ইতিহাস
১৪৯৫ সালে লিথুয়ানিয়ার গ্র্যান্ড ডিউক আলেকজান্ডার, হোস্তোমেল অঞ্চলটি প্রিন্স ইভান ড্যাশকেভিচ লভোভিচ হ্লিনস্কিকে দেন। ১৫০৯ সালে গ্লিনস্কি মুসকোভাইটদের বিশ্বাসঘাতকতার পরে রাজা সিগিসমন্ড (প্রথম)-এর সম্পত্তি সেমিয়ন পোলোজকে দেওয়া হয়। হোস্তোমেল গ্রামটি কিভ চেম্বারলেন ফেলিক্সের ছেলে স্ট্যানিস্লাভ খারলেনস্কি সহায়তায় শহরের অধিকার পায়। ১৬৫৪ সালে এই শহরটিকে মুসকোভি দখল করে নেয়। ১৬৯৪ সালে এখানে একটি গির্জা নির্মিত হয়েছিল। ১৮৬৬ সালে হোস্তোমেল একটি সক্রিয় উন্নয়নশীল টাউনশিপ কেন্দ্র হয়ে ওঠে। এ শহরটি ইউক্রেনের অতীতের সাথে সম্পর্কিত অনেক ঐতিহাসিক ঘটনার সাক্ষী ছিল। ১৯৬২ সালে হোস্তোমেল এবং অন্যান্য বসতিগুলিকে ইরপিনের অধীনস্থ করা হয়। ১৯৭২ সালে মোস্তিশে গ্রামটিকে হোস্তোমেলে শহরের সঙ্গে অন্তর্ভুক্ত করা হয়।
২০১৯ সালের ২৪ ডিসেম্বর হোস্তোমেল শহরে একটি জল পরিশোধন প্রকল্প চালু করা হয়। এটি দিনের বেলায় ১,২০০ ঘনমিটার জল বিশুদ্ধ করতে পারে।
ট্রান্স-অ্যান্টার্কটিক পর্বতমালা
ট্রান্স-অ্যান্টার্কটিক পর্বতমালা (Transantarctic Mountains) কুমেরু মহাদেশে অবস্থিত একটি পর্বতমালা। এটি উত্তর ভিক্টোরিয়া ল্যান্ডের অ্যাডার অন্তরীপ হতে শুরু হয়ে কুমেরু মহাদেশের মধ্যগামী হয়ে কোটস ল্যান্ড পর্যন্ত বিস্তৃত। পর্বতমালাটি কুমেরু মহাদেশকে পূর্ব অ্যান্টার্কটিকা ও পশ্চিম অ্যান্টার্কটিকা - এই দুই ভাগে বিভক্ত করেছে। প্রকৃতপক্ষে আন্তকুমেরু পর্বতমালা কয়েকটি পৃথক নামবিশিষ্ট, বিচ্ছিন্ন পর্বতমালার সমষ্টি।
ভূগোল
ট্রান্স-অ্যান্টার্কটিক পর্বতমালা রস সাগর হতে ওয়েডেল সাগর পর্যন্ত সম্পূর্ণ কুমেরু মহাদেশের মধ্যভাগ দিয়ে বিস্তৃত, তাই এর এরূপ নামকরণ করা হয়েছে। প্রায় ৩৫০০ কিমি দৈর্ঘ্য এবং ১০০-৩০০ কিমি প্রস্থ বিশিষ্ট এই পর্বতমালাটি পৃথিবীর অন্যতম দীর্ঘতম পর্বতমালা। এটি পূর্ব অ্যান্টার্কটিকাকে পশ্চিম অ্যান্টার্কটিকা হতে বিচ্ছিন্ন করেছে। পর্বতমালার পূর্ব গোলার্ধস্থিত অংশে পূর্ব অ্যান্টার্কটিক হিম আচ্ছাদন এর সমগ্র দৈর্ঘ্য জুড়ে বিস্তৃত। অপরপক্ষে, পর্বতমালার পশ্চিম গোলার্ধস্থিত অংশ ভিক্টোরিয়া ল্যান্ডের অ্যাডার অন্তরীপে রস সাগর দ্বারা, ম্যাকমার্ডো প্রণালী হতে স্কট হিমবাহ পর্যন্ত রস হিম স্তূপ দ্বারা, এবং বাকিটুকু পশ্চিম অ্যান্টার্কটিক হিম আচ্ছাদন দ্বারা বেষ্টিত। আন্তকুমেরু পর্বতমালার চূড়াগুলো এবং শুষ্ক উপত্যকাগুলো বরফাচ্ছাদিত নয়, যা কুমেরু মহাদেশে দুর্লভ। শীর্ষ চূড়াগুলো সমুদ্রসীমার চেয়ে এরও বেশি উঁচু। ম্যাকমার্ডো প্রণালীর নিকটে ম্যাকমার্ডো শুষ্ক উপত্যকায় বিশেষ প্রকৃতির জলবায়ু লক্ষণীয় - যেখানে ভৌগোলিক কারণে বরফ গলন ও বাষ্পীভবনের মাধ্যমে অপসারিত হয়, এবং অত্যন্ত কম তুষারপাতের ফলে এই উপত্যকা বরফ ও তুষার মুক্ত থাকে। ম্যাকমার্ডো শুষ্ক উপত্যকা আন্তকুমেরু পর্বতমালার বৃষ্টিচ্ছায়ায় অবস্থিত হওয়ার কারণে প্রকৃতপক্ষে এটি একটি মরুভূমি, যা পৃথিবীর শীতলতম মরুভূমি হিসেবে গিনেস বিশ্ব রেকর্ডের অন্তর্ভুক্ত। আন্তকুমেরু পর্বতমালার সর্বোচ্চ শৃঙ্গ হচ্ছে রাণী আলেকজান্দ্রা পর্বতশ্রেণীর অন্তর্ভুক্ত কার্কপ্যাট্রিক পর্বত, যার উচ্চতা ৪,৫২৮ মি। বিচ্ছিন্ন বরফহীন পর্বতগুলো যা চারপাশে বরফ দ্বারা বেষ্টিত, সেগুলোকে নুনাতাক বলা হয়।
জীববৈচিত্র্য
পেঙ্গুইন, সীল মাছ ও সামুদ্রিক পাখিরা ভিক্টোরিয়া ল্যান্ডের রস সাগর তীরে বসবাস করে। পর্বতমালার ভেতরে জীববৈচিত্র্য অণুজীব, মিথোজীবী ভুঁইফোঁড়, শৈবাল ও ছত্রাকের মাঝেই সীমাবদ্ধ।
২০১৮-১৯ আইসিসি টি২০ বিশ্বকাপ আফ্রিকা বাছাইপর্ব
২০১৮-১৯ আইসিসি বিশ্বকাপ আফ্রিকা বাছাইপর্ব প্রতিযোগিতাটি ছিল ২০২০ আইসিসি টি২০ বিশ্বকাপ এর বাছাইপ্রতিযোগিতার একটি অংশ।
প্রথম আফ্রিকান উপ আঞ্চলিক (উত্তর-পশ্চিম উপ অঞ্চল) বাছাইপর্বের খেলাটি অনুষ্ঠিত হয় নাইজেরিয়াতে। অন্য আরো দুটি গ্রুপের খেলা অনুষ্ঠিত হয় বতসোয়ানা ও রুয়ান্ডাতে। প্রতিটি গ্রুপ থেকে সেরা দুটি দল আঞ্চলিক ফাইনাল প্রতিযোগিতায় অবতীর্ণ হবে, সেখানেই নির্ধারিত হবে বিশ্বকাপ বাছাইপর্বের জন্য আফ্রিকা অঞ্চলের দুটি দল। এপ্রিল ২০১৮তে  আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারী ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন।
ঘানা এবং নাইজেরিয়া আফ্রিকার আঞ্চলিক ফাইনাল খেলার যোগ্যতা অর্জন করে। উভয়ই আসে উত্তর-পশ্চিমা উপ অঞ্চলীয় গ্রুপ থেকে। উত্তর-পশ্চিমা গ্রুপের প্রতিযোগিতার সেরা খেলোয়াড় নির্বাচিত হয় ঘানা দলের সিমন আতেক। পূর্ব উপ আঞ্চলিক, ২য় গ্রুপের খেলাটি শুরু হয় ৭ জুলাই ২০১৮। Both কেনিয়া এবং উগান্ডা উভয়েই পূর্ব উপ আঞ্চলিক গ্রুপ থেকে আঞ্চলিক ফাইনাল খেলার যোগ্যতা অর্জন করে। উগান্ডা'র রিয়াজত আলী শাহ পূর্বাঞ্চলীয় গ্রুপ প্রতিযোগিতার সেরা খেলোয়াড় নির্বাচিত হয়। দক্ষিণাঞ্চলীয় উপ আঞ্চলিক গ্রুপ থেকে  বতসোয়ানা এবং নামিবিয়া আফ্রিকার আঞ্চলিক ফাইনাল খেলার যোগ্যতা অর্জন করে।
আঞ্চলিক ফাইনাল খেলাটি অনুষ্ঠিত হয় উগান্ডাতে ২০১৯ এর মে মাসে। আঞ্চলিক ফাইনালে ১ম ও ২য় স্থান নিয়ে যথাক্রমে নামিবিয়া ও কেনিয়া উভয়েই বিশ্বকাপ বাছাইপর্বের যোগ্যতা অর্জন করে।
উত্তর-পশ্চিমা উপ অঞ্চল
উত্তর-পশ্চিমা উপ-আঞ্চলিক গ্রুপের খেলাগুলো অনুষ্ঠিত হয় ১৪-২১ এপ্রিল ২০১৮, নাইজেরিয়াতে।
পয়েন্ট টেবিল
(H) আয়োজক, (Q) পরবর্তী পর্যায়ে উন্নীত
পূর্বাঞ্চলীয় উপ অঞ্চল
পূর্বাঞ্চলীয় উপ-আঞ্চলিক গ্রুপের খেলাগুলো অনুষ্ঠিত হয় রুয়ান্ডাতে ২০১৮ সালের ৭ থেকে ১৪ জুলাই।
পয়েন্ট টেবিল
(H) আয়োজক, (Q) পরবর্তী পর্যায়ের জন্য উন্নীত
দক্ষিণাঞ্চলীয় উপ অঞ্চল
দক্ষিণাঞ্চলীয় উপ-আঞ্চলিক গ্রুপের খেলাগুলো অনুষ্ঠিত হয় বতসোয়ানাতে ২৮ অক্টোবর থেকে ৩ নভেম্বর ২০১৮ পর্যন্ত। জাম্বিয়া, সাধারণত খেলার জন্য অন্তর্ভুক্তি করেছিল, কিন্তু পরে টুর্নামেন্ট সূচী প্রকাশিত হওয়ার পূর্বে তুলে নেয়।
পয়েন্ট টেবিল
(H) আয়োজক, (Q) পরবর্তী পর্যায়ের জন্য যোগ্য
আঞ্চলিক ফাইনাল
আফ্রিকা অঞ্চলের আঞ্চলিক ফাইনাল খেলাটি অনুষ্ঠিত হয় উগান্ডাতে ২০ থেকে ২৪ মে ২০১৯। উক্ত ফাইনালের মাধ্যমে সেরা দুটি দল পৌছে যাবে সংযুক্ত আরব আমিরাতে শুরু হতে যাওয়া ২০১৯ আইসিসি টি২০ বিশ্বকাপ বাছাইপর্ব প্রতিযোগিতায়। মুলত ফাইনাল খেলাটি ১৯ মে অনুষ্ঠিত হওয়ার জন্য নির্ধারিত ছিল, কিন্তু পূর্বের খেলার সূচীর সবগুলো খেলা বৃষ্টিতে ভেসে যাওয়ার প্রতিযোগিতার রিজার্ভ দিনের মধ্যেই খেলাটি পুন:নির্ধারণ করা হয়।  ফাইনাল খেলা সূচীর শেষ পর্যায়ে গিয়ে কেনিয়া, নামিবিয়া এবং নাইজেরিয়া সকলেই সেরা দুইয়ে পৌছে ২০১৯ আইসিসি টি২০ বিশ্বকাপ বাছাইপর্ব প্রতিযোগিতায় খেলতে প্রতিদ্বন্ধিতা করছিল। অতঃপর শেষের দিনের সবগুলো খেলা বৃষ্টিতে ভেসে যায়। এবং নামিবিয়া এবং কেনিয়া উভয়েই আঞ্চলিক ফাইনালে যথাক্রমে ১ম ও ২য় স্থান অধিকার করে টি২০ বিশ্বকাপ বাছাইপর্বের দিকে অগ্রসর হয়ে যায়।
১৮নং ওয়ার্ড, ঢাকা দক্ষিণ সিটি কর্পোরেশন
১৮নং ওয়ার্ড ঢাকা দক্ষিণ সিটি কর্পোরেশনের একটি ওয়ার্ড, যা প্রাক্তন ঢাকা সিটি কর্পোরেশনের ৫২ নং ওয়ার্ড ছিল। এটি ঢাকা নিউ মার্কেট এলাকায় অবস্থিত।
বিবরণ
অন্তর্ভুক্ত এলাকাগুলো:
বাংলাদেশ রসায়ন সমিতি
বাংলাদেশ কেমিক্যাল সোসাইটি বা বাংলাদেশ রসায়ন সমিতি হলো রসায়নবিদদের একটি সংগঠন।
ইতিহাস
১৯৭২ সালে মোকাররম হুসেন খুন্দকার বাংলাদেশ কেমিক্যাল সোসাইটি প্রতিষ্ঠা করেন। প্রতিষ্ঠাতা সদস্যদের মধ্যে রাজশাহী বিশ্ববিদ্যালয়, বাংলাদেশ প্রকৌশল ও প্রযুক্তি বিশ্ববিদ্যালয় এবং বাংলাদেশ বৈজ্ঞানিক ও শিল্প গবেষণা কাউন্সিলের অধ্যাপকগণও অন্তর্ভুক্ত ছিলেন। বাংলাদেশের রসায়নবিদ ও রাসায়নিক প্রযুক্তিবিদদের রসায়ন শিক্ষা ও গবেষণা এবং শিল্প ও প্রযুক্তি উৎপাদনের মান উন্নয়ন এবং তাদের সার্বিক কল্যাণ সাধন এই সংগঠনের লক্ষ্য।এটি রসায়নবিদদের নিয়ে সম্মেলন ও সেমিনার আয়োজন করে থাকে। সমিতি থেকে বার্ষিক একাডেমিক জার্নাল প্রকাশ করে এবং বাংলাদেশী রসায়নবিদদের উল্লেখযোগ্য গবেষনাপত্রকে পুরস্কার দেয়।
রিয়াজ গৃহীত পুরস্কার এবং মনোনয়ন তালিকা
রিয়াজ উদ্দিন আহমেদ সিদ্দিক যিনি সাধারনভাবে রিয়াজ নামে পরিচিত (জন্ম: ২৬ অক্টোবর ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। ১৯৯৭ সালে মহাম্মদ হান্নান পরিচালিত প্রাণের চেয়ে প্রিয় চলচ্চিত্রে রিয়াজ অভিনয় করেন যা ব্যবসায়িকভাবে সফল হয় এবং রিয়াজকে জনসাধারনের মাঝে জনপ্রিয় করে তোলে। তিনি বাংলাদেশের অনেক প্রখ্যাত পরিচালকের চলচিত্রে অভিনয় করেছেন। এছাড়াও রিয়াজ ভারতীয় চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজি চলচ্চিত্রে অভিনয় করেছেন। এই চলচ্চিত্রে রিয়াজ বলিউড অভিনেত্রী সুশমিতা সেনের সাথে কাজ করেছেন।
বাংলাদেশের চলচ্চিত্র জগতে তার অবদানের জন্য বাংলাদেশ সরকার তাকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)।
রিয়াজ অভিনীত সর্বশেষ মুক্তিপ্রাপ্ত চলচ্চিত্র লোভে পাপ পাপে মৃত্যু এটি মুক্তি পায় ২০১৪ সালের ১৪ ফেব্রুয়ারি বিশ্ব ভালোবাসা দিবসে যা সোহানুর রহমান সোহান পরিচালনা করেন।
সম্মাননা
thumb|240px|right|রিয়াজ [[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার ২০০০ গ্রহণ করছেন সাবেক প্রধান মন্ত্রী খালেদা জিয়ার হাত থেকে - ২০০১ এ।]]
রিয়াজ তার সুঅভিনয়ের জন্য দীর্ঘ অভিনয় জীবনে পেয়েছেন অসংখ সম্মাননা। এর মধ্যে উল্লেখযোগ্য হলো বাংলাদেশ সরকার প্রদত্ত একমাত্র রাষ্ট্রীয় সম্মাননা জাতীয় চলচ্চিত্র পুরস্কার শ্রেষ্ঠ চলচ্চিত্র অভিনেতার পুরস্কার লাভ করেন তিনবার। এবং মেরিল-প্রথম আলো পুরস্কার শ্রেষ্ঠ চলচ্চিত্র অভিনেতা হিসেবে সাত বার।
বহিঃসংযোগ
List of awards and nominations received by Riaz
দ্য পার্কস অব বিয়িং এ ওয়ালফ্লাওয়ার
দ্য পার্কস অব বিয়িং এ ওয়ালফ্লাওয়ার (ইংরেজিতে: The Perks of Being a Wallflower) মার্কিন লেখক স্টিফেন স্বস্কি রচিত একটি উপন্যাস। এটি ১৯৯৯ সালের ফেব্রুয়ারিতে প্রকাশিত হয়। এই উপন্যাসের কাহিনী একজন কিশোরের মুখ থেকে বিবৃত হয় যার নাম চার্লি। সেই কিশোর একজন অপরিচিত মানুষকে লেখা তার চিঠি আদান-প্রদানের অভিজ্ঞতা বর্ণনা করে। উপন্যাসের কাহিনী ১৯৯০-এর দশকের প্রেক্ষাপটে রচিত হয়েছে। কাহিনীর শুরুতে চার্লি পিটসবার্গের মাধ্যমিক বিদ্যালয়ের একজন ছাত্র থাকে। সে তার সমবয়সী অন্যান্য ছেলে-মেয়েদের চেয়ে বুদ্ধিমান এবং তঁর চিন্তাধারা অন্যদের থেকে আলাদা। কাহিনী যত এগিয়ে যেতে থাকে, দেখা যায় চার্লি কিছুটা লাজুক প্রকৃতি এবং তার বন্ধুদের মাঝে সে খুব একটা জনপ্রিয় নয়।
লেখক এই উপন্যাসটি পাঁচ বছর ধরে লিখেছেন এবং প্রকাশ করেছেন। উপন্যাসের কাহিনী লেখকের ব্যক্তিগত জীবনের অভিজ্ঞতা ও স্মৃতির প্রেক্ষিতে লিখা। এর বিষয়বস্ত কৈশোরের মানসিকতা, অন্তর্মুখী আচরণ, যৌনতা এবং মাদক ব্যবহার। লেখকের গ্রন্থটি বাণিজ্যিকভাবে সফল হলেও বিষয়বস্তু এবং সমালোচকদের মিশ্র প্রতিক্রিয়ার কারণে এটি যুক্তরাষ্ট্রের বিদ্যালয়গুলোতে নিষিদ্ধ করা হয়। ২০১২ সালে তিনি এই উপন্যাসের উপর ভিত্তি করে একটি চলচ্চিত্র নির্মাণ করেন। চলচ্চিত্রটিতে লোগান লের্ম্যান, এজরা মিলার, এমা ওয়াটসন প্রমুখ অভিনয় করেন। চলচ্চিত্রের কারণে গ্রন্থের বিক্রয় বৃদ্ধি পায় এবং দ্য নিউ ইয়র্ক টাইমস-এর বেস্ট সেলার তালিকায় স্থান পায়।
চলচ্চিত্রায়ন
উপন্যাস লেখার সময় থেকে লেখক স্টিফেন স্বস্কির ইচ্ছা ছিল এটি থেকে চলচ্চিত্র নির্মাণ করা। উপন্যাসটি প্রকাশের পর স্টিফেন বেশ কয়েকজনের কাছ থেকে চলচ্চিত্রায়নের জন্য প্রস্তাবনা পায় কিন্তু উপন্যাসটির পাঠকদের ভালবাসার প্রতিদান হিসেবে তিনি নিজেই এর চলচ্চিত্রায়ন করার কাজ করেন। ২০১০ সালে মিস্টার মাড উপন্যাসটি থেকে চলচ্চিত্রের রূপ তৈরি করেন এবং লেখক স্টিফেন চলচ্চিত্রটির নির্দেশনা প্রদান করেন। প্রযোজক হিসেবে জন ম্যালকোভিচ, লিয়ান হ্যালফন এবং রাসেল স্মিথ কাজ করেন। চলচ্চত্রটি যুক্তরাষ্ট্রের পিটসবার্গ অঞ্চলে ২০১১ সালের মে থেকে জুনের মধ্যে চিত্রায়িত হয়। এতে অভিনয় করেন লোগান লের্ম্যান (চার্লি হিসেবে), এমা ওয়াটসন (স্যাম হিসেবে), এজরা মিলার (প্যাট্রিক হিসেবে), নিনা ডোব্রেভ (চার্লির বোন)।
চলচ্চিত্রটি প্রথম প্রকাশিত হয় টরন্টো ফিল্ম ফেস্টিভ্যালে ২০১২ সালের সেপ্টেম্বরে। সামিট এন্টারটেইনমেন্ট এটি যুক্তরাষ্ট্রের থিয়েটারগুলিতে প্রথম সেপ্টেম্বরের ২১ তারিখ মুক্তি দেয়। চলচ্চিত্রটি বাণিজ্যিকভাবে সাফল্য লাভ করে। বিশ্বব্যাপী এটি ৩৩ মিলিয়ন মার্কিন ডলার আয় করে। এটি নির্মাণে বাজেট ছিল ১৩ মিলিয়ন ডলার।
আবদুল আজিজ বিন আবদুল্লাহ আল শাইখ
'আবদুল্লাহ্ 'আযীয ইবনে' আবদুল্লাহ ইবনে মুহাম্মাদ ইবনে 'আবদুল্লাহ্ লীনফ আস্-শেখ' (عبد العزيز بن عبد الله بن محمد بن عبد اللطيف آل الشيخ) (জন্ম ৩০ নভেম্বর ১৯৪৩) একজন মুসলিম পণ্ডিত এবং বর্তমান সৌদি আরবের প্রধান মুফতি। গ্র্যান্ড মুফতি হিসাবে তিনি ইসলামী গবেষণা এবং ইস্যুতে ফতোয়া জন্য স্থায়ী কমিটির প্রধান।
প্রাথমিক জীবন
আবদুল আজিজ আল আশখ শেখ সৌদি আরবের পরিবারের সদস্য আল আশ-শেখ। তিনি ওয়াহাবীবাদ প্রতিষ্ঠার বংশধর, মুহাম্মদ ইবনে আবদুল ওয়াহাব নাজদী। ১৯৯৯ সালের জুন মাসে তিনি আবদুল আজিজ ইবনে বাযের নেতৃত্বে রাজা ফাহদকে সৌদি আরবের গ্র্যান্ড মুফতি নিযুক্ত করেন।
ঘোষণাসমূহ
গ্র্যান্ড মুফতি ১২ সেপ্টেম্বর, ২০১৩ তারিখে একটি ফতোয়া জারি করেছেন যে আত্মঘাতী বোমা হামলা "বড় অপরাধ" এবং বোমা হামলাকারিরা "ফাঁসির অপরাধী যারা তাদের কর্মের দ্বারা জাহান্নামে নিজেদেরকে নিয়ে যায়" । শেখ আত্মঘাতী বোমাবাজদের উদ্দেশ্য করে বলেন"তারা মনের লুণ্ঠিত ... যারা নিজেদেরকে শুধুমাত্র নিজেদের এবং সমাজ ধ্বংস করার জন্য (সরঞ্জাম হিসাবে) ব্যবহার করে।" আগস্ট ২০১৪ এর শেষের দিকে, তিনি ইসলামিক স্টেট অফ (আইএস) এবং লেভান্ট ও আল-কায়দার নিন্দা জানিয়ে বলেন, "চরমপন্থী ও জঙ্গি চিন্তাধারা এবং সন্ত্রাসবাদ যা পৃথিবীতে ক্ষয়ক্ষতির বিস্তার করে, মানব সভ্যতাকে ধ্বংস করে, ইসলামের এরা কোনও অংশ নয়, বরং ইসলামের এক নম্বর শত্রু, এবং মুসলমানরাই তাদের প্রথম শিকার "।
২৫ সেপ্টেম্বর ২০১৫, মিনা দুর্যোগ বিপর্যয়ের ১ দিন পর, যে ঘটনায় কমপক্ষে ১,৩৯৯ বিদেশী (অ্যাসোসিয়েটেড প্রেস অনুযায়ী) মুসলমান নিহত হওয়ার পর, শেখ আবদুল আজিজ আল-শেখ প্রকাশ্যে বলেন, ক্রাউন প্রিন্স মুহাম্মদ বিন নায়েফ (যিনি দেশেরও স্বরাষ্ট্র মন্ত্রী এবং মক্কা নিরাপত্তাপ্রধান),"এই ঘটনার জন্য তিনি দায়ী নন", এবং "যেগুলি মানুষ নিয়ন্ত্রণ করতে পারে না তার জন্য আপনি তাদের জন্য দায়ী নন। ভাগ্য ও ভাগ্যঈ শুধু অনিবার্য।" তাঁর কথা অনুযায়ী, সৌদি আরবের জনসাধারণের সম্ভাব্য সমালোচনা থেকে গ্র্যান্ড মুফতি মুহাম্মদ বিন নায়েফকে রক্ষা করেছেন, যা পরবর্তিতে ৮০০ মৃত্যুর চেয়ে কম সংখ্যক মিনা ট্রাজেডি জন্য সরকারি মৃত্যু সংখ্যা নির্ধারণ করার পথ করে দেয়।
জানুয়ারী ২০১৬ এ, একটি টেলিভিশন অনুষ্ঠানের একটি প্রশ্নের উত্তর দেওয়ার সময়, (যেখানে তিনি দৈনন্দিন ধর্মীয় বিষয়ে দর্শকদের প্রশ্নের জবাবে ফতোয়া দেন), আইন জারি করেন যে ইসলামে দাবা নিষিদ্ধ ছিল কারণ এটি জুয়া খেলা, যা সময় এবং অর্থের অপচয় এবং যার মধ্যে উল্লেখযোগ্য কারণ হিসেবে তিনি বলেন যে, এ খেলোয়াড়দের মধ্যে থাকে ঘৃণা এবং শত্রুতা।
২০১৬ সালের সেপ্টেম্বরে গ্র্যান্ড মুফতির এই বলেন যে ইরানিরা মুসলমান নয় এবং "যাদুকরদের সন্তান"।
শিকাগো
শিকাগো (, locally also ), আনুষ্ঠানিকভাবে শিকাগো সিটি, হচ্ছে  মার্কিন যুক্তরাষ্ট্রের তৃতীয় বৃহত্তম জনবহুল শহর । ২০১৭ সালের আদমশুমারি-অনুমান অনুযায়ী, এর জনসংখ্যার পরিমাণ  ২,৭১৬,৪৫০ জন, যা এটিকে সবচেয়ে জনবহুল শহর করে তুলেছে ইলিনয় অঙ্গরাজ্য এবং মধ্যপশ্চিম যুক্তরাষ্ট্র উভয়ের মধ্যে। শিকাগো হচ্ছে কুক কাউন্টির কাউন্টি আসন (জেলার ব্যবসাকেন্দ্র), মার্কিন যুক্তরাষ্ট্রে দ্বিতীয় জনবহুল কাউন্টি, এবং শিকাগো মহানগর এলাকা এর প্রধান শহর,যা প্রায়ই "শিকাগোল্যান্ড" হিসাবে উল্লেখ করা হয়। শিকাগো মহানগর এলাকায় প্রায় ১০ মিলিয়ন মানুষ বসবাস করে, যা মার্কিন যুক্তরাষ্ট্রের তৃতীয় বৃহত্তম, উত্তর আমেরিকার চতুর্থ বৃহত্তম, এবং পৌর এলাকা বা নগরায়িত এলাকার হিসেবে পৃথিবীর তৃতীয় বৃহত্তম মহানগর এলাকা ।
মিশিগান হ্রদ এর উপকূলে অবস্থিত, শিকাগো ১৮৩৭ সালে একটি শহর হিসাবে অন্তর্ভুক্ত হয়েছিল একটি পোর্টেজের নিকটে গ্রেট লেক এবং মিসিসিপি নদীর জলবিভাজিকার মধ্যে এবং উনিশ শতকের মধ্যভাগে দ্রুত বৃদ্ধি পেয়েছিল। ১৮৭১ সালের শিকাগোর মহা অগ্নিকাণ্ডের পর, যা কয়েক বর্গমাইল ধ্বংস করেছিল এবং এক লাখ লোক গৃহহীন হয়ে পড়ে, ফলে শহরটি পুনর্নির্মাণের একটি চেষ্টা করা হয়েছিল। ভয়াবহ এই অগ্নিকাণ্ডের পর শিকাগো শহরের প্রশাসনিক এবং আইনশৃঙ্খলা ব্যবস্থা সম্পূর্ণ ভেঙে পড়ে। এরপর শহর পুনর্গঠনের কাজ শুরু হয়। শিকাগোর ভয়াবহ অগ্নিকাণ্ড সত্ত্বেও শহরের মূল অবকাঠামো, পরিবহন এবং যোগাযোগ ব্যবস্থা প্রায় অক্ষত রয়ে যায় বলে নগর পুনর্গঠনের কাজ দ্রুত শুরু করা সহজ হয়। শুরু হয়ে যায় ব্যাপক অর্থনৈতিক কর্মযজ্ঞ। স্থাপত্যবিদদের সহায়তায় আধুনিক নগরায়ণের সব ধরনের সুযোগ সুবিধার ব্যবস্থা করা হয়। তৈরি হতে থাকে বড় বড় চোখ ধাঁধানো ইমারত। কয়েক বছরের অক্লান্ত চেষ্টায় শিকাগো হয়ে ওঠে এক আধুনিক শহর। বৃদ্ধি পেতে থাকে শহরের জনসংখ্যাও। পরবর্তী কয়েক দশক ধরে শহরটিতে নির্মাণের গতি বৃদ্ধির ফলে জনসংখ্যা বৃদ্ধি পেতে থাকে, এবং ১৯০০ সালের মধ্যে শিকাগো বিশ্বের পাঁচটি বৃহত্তম শহরের মধ্যে একটি ছিল। এই সময়ের মধ্যে, শিকাগো লক্ষনীয়ভাবে নগর পরিকল্পনা এবং আঞ্চলিক মানে অবদান রাখে, নতুন নির্মাণ শৈলী (এর মধ্যে রয়েছে শিকাগো স্থাপত্য স্কুল), শহর সুন্দর আন্দোলনের উন্নয়ন, এবং ইস্পাত-কাঠামোর আকাশচুম্বী ভবন নির্মানসহ ইত্যাদিতে অবদান রাখে।
শিকাগো অর্থ, বাণিজ্য, শিল্প, প্রযুক্তি, টেলিযোগাযোগ, এবং পরিবহনের জন্য একটি আন্তর্জাতিক কেন্দ্র। এটি শিকাগো বোর্ড অব ট্রেডের প্রথম মানসম্পন্ন ভবিষ্যৎ চুক্তি প্রণয়নের স্থান, যা আজ বিশ্বের বৃহত্তম এবং সবচেয়ে বৈচিত্র্যপূর্ণ অমৌলিক বাজার, যা পণ্য এবং আর্থিক ভবিষ্যৎ এর সমস্ত ভলিউমের ২০% উৎপাদন করে। ও’হেয়ার আন্তর্জাতিক বিমানবন্দর হচ্ছে বিশ্বের ব্যস্ততম বিমানবন্দরগুলির মধ্যে একটি, এবং এই অঞ্চলে মার্কিন যুক্তরাষ্ট্রের সবচেয়ে বেশি সংখ্যাক মহাসড়ক এবং রেলপথ মালবাহী সর্বাধিক পরিমাণে রয়েছে। ২০১২-এ, গ্লোবালাইজেশন এবং ওয়ার্ল্ড সিটি রিসার্চ নেটওয়ার্ক কতৃর্ক শিকাগোকে আলফা গ্লোবাল শহর হিসাবে তালিকাভুক্ত করা হয়েছিল, এবং এটি ২০১৭-এ গ্লোবাল সিটি ইনডেক্সে সমগ্র বিশ্বে সপ্তম স্থান লাভ করে। শিকাগোতে বিশ্বের অন্যতম সর্বোচ্চ স্থূল মেট্রোপলিটন পণ্য উৎপন্ন হয়, ২০১৭-এ এর পরিমাণ ছিল ৬৭৯.৬৯ বিলিয়ন ডলারেরও বেশি। (স্থূল মেট্রোপলিটন পণ্য (জিএমপি) একটি নির্দিষ্ট সময়ের মধ্যে একটি মহানগরী পরিসংখ্যানগত এলাকার মধ্যে উৎপাদিত সমস্ত চূড়ান্ত পণ্য এবং সেবা মানের একটি আর্থিক পরিমাপ।) এছাড়াও, এই শহরে বিদ্যামান রয়েছে বিশ্বের সবচেয়ে বৈচিত্র্যপূর্ণ এবং সুষম অর্থনীতিগুলির একটি, কোনও একটি শিল্পের উপর নির্ভরশীল নয়, কোনও শিল্পে ১৪% কর্মীর বেশি কর্মরত কোন শিল্প নেই এখানে।
শিকাগো ২০১৮ সালে রেকর্ড পরিমাণ ৫৮ মিলিয়ন দেশীয় ও আন্তর্জাতিক দর্শকদের স্বাগত জানিয়েছে, এটি নিউইয়র্কের পরে দেশটিতে দ্বিতীয় সর্বোচ্চ পরিদর্শনকারী শহর। শহরটি ২০১৮ সালের টাইম আউট সিটি লাইফ ইনডেক্সের প্রথম স্থান অর্জন করে, যা ৩২ টি শহরের ১৫,০০০ জন ব্যক্তির বৈশ্বিক জীবন মানের জরিপের উপর ভিত্তি করে তৈরি॥
শহরের ল্যান্ডমার্কগুলির মধ্যে উল্লেখযোগ্য হল মিলেনিয়াম পার্ক, নেভি পিয়র, মেগনিফিসেন্ট মাইল, শিকাগো আর্ট ইনস্টিটিউট, মিউজিয়াম ক্যাম্পাস, উইলিস (সিয়ার্স) টাওয়ার, বিজ্ঞান ও শিল্প যাদুঘর, এবং লিঙ্কন পার্ক চিড়িয়াখানা । শিকাগোর সংস্কৃতিতে ভিজুয়াল আর্টস, সাহিত্য, চলচ্চিত্র, থিয়েটার, কমেডি, খাদ্য, এবং সঙ্গীত, বিশেষত জ্যাজ, ব্লুজ, সোল, হিপ-হপ, গসপেল এবং ইলেকট্রনিক ডান্স মিউজিক সহ সঙ্গীত রয়েছে। এখানে অনেকগুলি কলেজ ও বিশ্ববিদ্যালয় রয়েছে। এগুলোর মধ্যে শিকাগো বিশ্ববিদ্যালয়, নর্থ ওয়েস্টার্ন ইউনিভার্সিটি এবং শিকাগোতে ইলিনয় ইউনিভার্সিটিকে "উচ্চতর গবেষণার" ডক্টরাল বিশ্ববিদ্যালয় হিসাবে শ্রেণীবদ্ধ করা হয়। শিকাগোতে পেশাদারী ক্রীড়া লীগের প্রতিটির মধ্যে পেশাদারী ক্রীড়া দল আছে, এরমধ্যে রয়েছে দুটি মেজর লীগ বেসবল দল ।
ব্যুত্পত্তি এবং ডাকনাম
"শিকাগো" নামটি আদিবাসী মিয়ামি-ইলিনয় শব্দ শিকাকওয়া একটি ফরাসি অনুবাদ থেকে উদ্ভূত হয়েছে। যেটি দ্বারা পেঁয়াজের একটি বন্য জাতকে বুঝায়, উদ্ভিদবিজ্ঞানীদের কাছে পরিচিত অলিউম ট্রাইকোসিকাম এবং র্যাম্পস হিসাবে আরো সাধারণভাবে পরিচিত। "চেক্যাগও" হিসেবে বর্তমান শিকাগো শহরের নামের প্রথম তথ্যসূত্র পাওয়া যায় ১৬৭৮-এ রবার্ট ডি লাশেলের একটি স্মৃতিকথায়। ১৬৮৮ সালে তার ডায়েরিতে হেনরি জুটেল উল্লেখ করেছিলেন যে এই অঞ্চলে বন্য "রসুন" এর পরিমাণ প্রচুর বৃদ্ধি পেয়েছিল। ১৬৮৭ সালের সেপ্টেম্বরের শেষের দিকে তার ডায়েরীর মতে:
"...যখন আমরা "চেক্যাগও" নামক তথাকথিত স্থানে এসে পৌঁছালাম, আমরা যা জানতে পেরেছি তা অনুযায়ী, এই অঞ্চলে বনগুলিতে বেড়েছে এমন রসুনের পরিমাণের কারণে এই নামটি গ্রহণ করা হয়েছে।"
শহরটির ইতিহাসে বেশ কয়েকটি ডাকনাম রয়েছে যেমন বাতাাসের শহর, চি-টাউন, দ্বিতীয় শহর, এবং বড় কাঁধের শহর।
সূচনা
১৮শ শতাব্দীর মধ্যভাগে, এলাকাটি একটি স্থানীয় আমেরিকান উপজাতি পোটাওয়াটোমিদের দ্বারা অধ্যুষিত ছিল, যারা এই জায়গাটি মিয়ামি এবং সোক ও ফক্স উপজাতিদের থেকে দখল করেছিল। শিকাগোতে প্রথম পরিচিত অ-আদিবাসী স্থায়ী বাসিন্দা হচ্ছেন জঁ বাতিস্ত পোয়াঁ দ্যু সাব্ল। দ্যু সাব্ল আফ্রিকা এবং ফরাসি বংশধর ছিলেন এবং ১৭৮০ এর দশকে পৌঁছেছিলেন।  তিনি সাধারণত "শিকাগোর প্রতিষ্ঠাতা" হিসাবে পরিচিত।
১৭৯৫ সালে, উত্তর পশ্চিম ইন্ডিয়ান যুদ্ধের পর, একটি এলাকা যেটি শিকাগোর হচ্ছিল সেটি মার্কিন যুক্তরাষ্ট্রের হয়ে যায় গ্রিনভিল চুক্তি অনুযায়ী স্থানীয় উপজাতিদের দ্বারা একটি সামরিক পোস্টের জন্য। ১৮০৩-এ, মার্কিন যুক্তরাষ্ট্রের সেনাবাহিনী ফোর্ট ডিয়ারবর্ন নির্মান করে, যেটি ১৮১২ সালে ফোর্ট ডিয়ারবর্ন এর যুদ্ধে ধ্বংস হয়ে যায় এবং পরে পুর্ননির্মান করা হয়। ১৮১৬ খ্রিষ্টাব্দের সেন্ট লুইস চুক্তির ফলে যুক্তরাষ্ট্রের কাছে অটোয়া, ওজিবউই ও পোটাওয়াটোমি উপজাতিদের অতিরিক্ত জমি সমপর্ন করতে করেছিল। ১৮৩৩ সালে শিকাগো চুক্তির পর পোটাওয়াটোমিদের জোরপূর্বক তাদের ভূমি থেকে সরিয়ে ফেলা হয়েছিল।
প্রতিষ্ঠা এবং ১৯ শতক
১৭৯০ এর গোড়ার দিকে জঁ বাতিস্ত পোয়াঁ দ্যু সাব্ল শিকাগো নদীর উত্তর শাখার মুখে বসতি স্থাপন করেছিলেন এবং এটি এখন পাইনিয়ার কোর্টে অবস্থিত একটি জাতীয় ঐতিহাসিক ল্যান্ডমার্ক হিসাবে চিহ্নিত। তিনি একটি বিস্তৃত এবং সমৃদ্ধ বাণিজ্যিক উপনিবেশ প্রতিষ্ঠা করেছিলেন যা য়ে উঠে বর্তমানের শিকাগো শহর। ১৮০০ সালে তিনি শিকাগো নদীর সম্পত্তি বিক্রি করেন এবং সেন্ট চার্লসে চলে যান যা এখনকার মিসৌরি, যেখানে তাকে মিসৌরি নদী ফেরি চালানোর লাইসেন্স দেওয়া হয়েছিল। শিকাগো নদীর উপনিবেশ বিকাশে পয়েন্ট ডু সাবেলের সফল ভূমিকাটি ২০ শতকের মাঝামাঝি পর্যন্ত স্বীকৃত ছিল।
অগাস্ট ১২, ১৮৩৩-এ, শিকাগো শহরটি প্রায় ২০০ জন জনসংখ্যা নিয়ে সংগঠিত হয়েছিল। সাত বছরের মধ্যে এখানে ৪,০০০ এরও বেশি লোকের সমাগম হয়। জুন ১৫, ১৮৩৫-এ, মার্কিন যুক্তরাষ্ট্রের পাবলিক মানির গ্রাহক হিসেবে এডমন্ড ডিক টেলরকে দিয়ে শুরু করে এখানে প্রথম জনসাধরনের উদ্দেশ্যে জমি বিক্রয় শুরু হয়। শিকাগো শহরটি শনিবার, ৪ মার্চ, ১৮৩৭-এ অন্তর্ভুক্ত করা হয়েছিল এবং কয়েক দশক ধরে বিশ্বের দ্রুততম ক্রমবর্ধমান শহর ছিল।
শিকাগো পোর্টেজের স্থান হিসেবে, শহরটি পূর্ব ও পশ্চিম মার্কিন যুক্তরাষ্ট্রের মধ্যে একটি গুরুত্বপূর্ণ পরিবহন কেন্দ্র হয়ে ওঠে। শিকাগোর প্রথম রেলওয়ে গালেনা এবং শিকাগো ইউনিয়ন রেলপথ, এবং ইলিনয় ও মিশিগান খাল ১৮৪৮ সালে খোলা হয়েছিল। খালটি মিসিসিপি নদীর সাথে সংযোগ স্থাপনের জন্য গ্রেট হ্রদে স্টিমবোট এবং পালতোলা জাহাজগুলিকে অনুমতি দেয়।